Document ID: 32001R1851

32001R1851
L 253/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1851/2001 НА КОМИСИЯТА
от 20 септември 2001 година
за поправяне на Регламент (ЕО) № 2571/97 относно продажбата на масло по намалени цени и отпускането на помощ за сметана, масло и концентрирано масло за влагане в производството на сладкарски продукти, сладолед и други храни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EO) № 1255/1999 на Съвета от 17 май 1999 г. относно общата организация на пазара на мляко и млечни продукти (1), последно изменен с Регламент (EO) № 1670/200 (2), и по-специално член 15 от него,
като има предвид, че:
(1)
Приложение VII към Регламент (EO) № 2571/97 на Комисията (3), последно изменен с Регламент (EO) № 635/2000 (4), изброява специфичните данни, които трябва да бъдат въвеждани в контролното копие T5. При проверката на всички езикови версии бе открита печатна грешка в това приложение.
(2)
Член 22, параграф 4 от този регламент предвижда санкция за неспазването на вторично задължение и приложение III към него посочва маркерите, които трябва да бъдат използвани за формула Б. По време на проверката на немската версия на тези разпоредби бяха открити печатни и преводачески грешки.
(3)
Поради това в тази езикова версия трябва да бъдат направени необходимите корекции.
(4)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
1. Понятието „Butter“ във втората алинея, трето подтире от първо тире към приложение VII.Б, буква б) към Регламент (EO) № 2571/97, се заменя от понятието „Butterfett“.
2. Член 22 от Регламент (EO) № 2571/97 и приложение III към него се поправят. Тези поправки засягат само немската версия на регламента.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 септември 2001 година.

Labels: 3
17
6